Pázmáneum

Pázmáneum (latine Collegium Pazmanianum) estas instituto, hungara katolika posedaĵo, altlernejo por pastroj en la viena kvartalo Alsergrund. Ĝi estis fondita en 1623 fare de hungara ĉefepiskopo Péter Pázmány; tial la nomo de la fondinto estas rekonebla en nomo de ĉi institucio. Situo La Pázmáneum troviĝas en la meza parto de Vieno apud ambasadorejo de Usono. Historio En la 17-a jarcento Hungara reĝlando havis nur malgrandajn teritoriojn en la iama nordokcidenta parto de la lando. Estis ankaŭ parto okupata de turkoj, kie estis kvazaŭ religia libereco, tamen pro la cirkonstancoj kaj terure grandaj impostoj la jezuitoj forestis. La tria landparto estis preskaŭ sendependa, sed tie deklaris religian liberecon, tial la jezuitoj estis forpelitaj, ĉar ili deklaris akcepton de la katolikismo. Pázmány en 1619 fondis seminarion en Hungara reĝlando, krome pli frue en 1618 li aĉetis domegon en Vieno por similaj celoj. Pro la tiamaj militiroj la viena seminario estis prokrastita, ĝi ekfunkciis en 1624 kun permeso de Urbano la 8-a. La hungaraj jezuitoj faris ĉiujn servojn. En la sekva jaro Pázmány aĉetis pli grandan domegon kaj la seminario translokiĝis kaj funkciis plu ĝis 1900. Tamen estis interrompo: Jozefo la 2-a (Sankta Romia Imperio) forprenis la domon, la studentoj devis studi plu en Hungario. En 1803 la origina stato estis restarigita. En 1900 nova domego estis konstruita por Pázmáneum fare de Győző Czigler, kie Pázmáneum funkcias senĉese ankaŭ nun. En la frua 1945 la svedoj oficiale deklaris la domegon protektata eklezia instituto, tial poste la Ruĝa Armeo lasis ĝin netuŝebla. Post la 2-a mondmilito alvenis rifuĝintoj el Hungario. En la frua hungara socialismo la diocezo ne povis financi la seminarion, tiam aŭstria diocezo financis ĝin. Spite tion en 1963 ĉesis la instruado. Ekde 1971 József Mindszenty vivis tie ekzile, poste ekzemple Otto von Habsburg vizitis lin. post jaroj ankaŭ László Lékai ofte tranoktiĝis en la domo. Ekde 2001 denove diocezo de Esztergom respondecas pri Pázmáneum. Konstruaĵo La konstruaĵo situas laŭ la trotuaro inter domoj. La Pázmáneum estas kvaretaĝa klasikisma palaco formanta U-formon, tial ĝi havas malgrandan internan korton kaj grandan malantaŭan ĝardenon. La konstruaĵo havas pli ol 50 ĉambrojn kaj belegan kapelon. Rektoroj (elekto) István Dobner Egon Gianone János Kecskeméti János Fortunát Lang Ferenc Xavér Kecskés Ferenc Kazy János Prileszky György Schopper Antal Sujánszky Miklós Széchenyi János Szegedi Márton Szentiványi (jezuito) Sándor Szörény Lőrinc Tapolcsányi Instruistoj (elekto) András Jaszlinszky Miklós Kondé Miklós Széchenyi Studentoj (elekto) Fontoj [1] hungare oficiala paĝo hungare, angle, germane, itale